Diari Oficial de la Generalitat Valenciana


Sumari del DOGV 8676, del 13-11-2019 (2019/10234)

RESOLUCIÓ de 17 de juliol de 2019, del Servei Territorial d'Indústria i Energia d'Alacant, per la qual s'atorga autorització administrativa a Nedgia Cegas, SA, per a la distribució de gas natural al polígon industrial Pla de la Vallonga, al terme municipal d'Alacant, i s'aprova el projecte d'execució de les instal·lacions corresponents. Expedients CBREDE/2017/10/03.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8676

Data del DOGV
:   13-11-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/10635


Data del document
:   17-07-2019

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * empresa privada

RESOLUCIÓ de 17 de juliol de 2019, del Servei Territorial d'Indústria i Energia d'Alacant, per la qual s'atorga autorització administrativa a Nedgia Cegas, SA, per a la distribució de gas natural al polígon industrial Pla de la Vallonga, al terme municipal d'Alacant, i s'aprova el projecte d'execució de les instal·lacions corresponents. Expedients CBREDE/2017/10/03. [2019/10282]  
  
Antecedents de fet  
Amb data 8 d'agost de 2017, Gas Natural Cegas, SA, a través d'un representant degudament acreditat, va presentar davant el Servei Territorial d'Indústria i Energia d'Alacant un escrit en el qual sol·licitava autorització administrativa i aprovació de projecte per a la distribució de gas natural canalitzat al polígon industrial Pla de la Vallonga, al terme municipal d'Alacant. Aquesta sol·licitud ha sigut tramitada amb l'expedient de referència CBREDE/2017/10/03, incoat pel Servei Territorial d'Indústria i Energia d'Alacant a aquest efecte.  
L'escrit de sol·licitud de Gas Natural Cegas, SA, s'acompanyava de:  
  
- Projecte tècnic, de maig de 2017, signat per un tècnic competent, juntament amb la declaració responsable que així ho acredita.  
- Separates tècniques per a l'Ajuntament d'Alacant, per a la Unitat de Carreteres a Alacant del Ministeri de Foment i per al Servei Territorial de Medi Ambient d'Alacant.  
Així mateix, es va presentar l'estudi d'integració paisatgística i estudi d'impacte ambiental, de març de 2017, per a la corresponent avaluació d'impacte ambiental ordinària, ja que el projecte està dins dels supòsits recollits en l'annex I.7 del Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'impacte ambiental. Consta en l'expedient informe de la Direcció General d'Avaluació Ambiental i Territorial, de 19 de maig de 2014, en el qual s'indica la necessitat d'avaluació d'impacte ambiental per a aquesta instal·lació.  
La sol·licitud d'autorització administrativa de la instal·lació, juntament amb el projecte d'execució, l'estudi d'integració paisatgística i l'estudi d'impacte ambiental, van ser objecte d'informació pública durant el termini de trenta dies en:  
- El Diari Oficial de la Generalitat Valenciana de 22 de gener de 2018.  
- El Butlletí Oficial de la Província d'Alacant de 5 de gener de 2018,  
- El diari ABC del 9 de febrer de 2018.  
- El diari La Información, edició Alacant, de 8 de febrer de 2018.  
D'acord amb el procediment reglamentàriament establit, a fi que, en el termini de vint dies, presentaren la conformitat o l'oposició a l'autorització sol·licitada i emeteren, si procedia, les oportunes condicions tècniques al projecte tècnic de la instal·lació, es va remetre una separata d'aquest, referida a la corresponent part de la instal·lació, a les següents administracions, organismes i empreses de servei públic o d'interés general, els béns o els drets a càrrec seu del qual pogueren ser afectats per aquesta, amb el resultat que, en síntesi, es detalla:  
  
- Ajuntament d'Alacant. Amb data 29 de novembre de 2017 es trasllada la separata tècnica a l'Ajuntament. Aquest organisme reacciona traslladant al Servei Territorial un informe favorable condicionat al compliment de determinats requisits tècnics en l'execució. A continuació es trasllada aquesta informació al sol·licitant, que respon per mitjà d'un escrit en el qual assenyala que accepta les condicions i actuarà en aquest sentit.  
- Ministeri de Foment. Unitat de Carreteres a Alacant. Amb data 29 de novembre de 2017 es trasllada una separata tècnica a la unitat esmentada. En superar-se el termini de vint dies establit sense obtindre resposta, es reitera, mitjançant l'escrit de 23 d'abril de 2018, la sol·licitud de conformitat o oposició al projecte de l'empresa. Una vegada superat el segon termini sense reacció, per part de la Unitat de Carreteres a Alacant s'entén la conformitat amb l'autorització de la instal·lació.  
  
- Conselleria d'Agricultura, Medi Ambient, Canvi Climàtic i Desenvolupament Rural. Secció Forestal del Servei Territorial de Medi Ambient d'Alacant. Amb data 26 de febrer de 2018 es trasllada la separata tècnica a la secció esmentada. En superar-se el termini de vint dies establit sense obtindre resposta, es reitera, mitjançant l'escrit de 23 d'abril de 2018, la sol·licitud de conformitat o d'oposició al projecte de l'empresa. Com a conseqüència d'això, el Servei Territorial de Medi Ambient d'Alacant envia un informe favorable amb condicionat tècnic que, al seu torn, es trasllada al sol·licitant, que assenyala que accepta les condicions i actuarà en aquest sentit.  
De conformitat amb el que preveuen els articles 36 i 37 de la Llei 21/2013, de 9 de desembre, d'avaluació ambiental, l'expedient va ser sotmés a informació pública, més amunt indicada, i es va enviar per a consulta mediambiental als organismes següents:  
- Ajuntament d'Alacant. Amb data 26 de febrer de 2018 es trasllada la consulta. L'organisme emet un informe favorable condicionat a una sèrie de requisits.  
- Servei de Gestió d'Espais Naturals Protegits de la Direcció General de Medi Natural i d'Avaluació Ambiental de la Conselleria d'Agricultura, Medi Ambient, Canvi Climàtic i Desenvolupament Rural. Amb data 26 de febrer de 2018 es trasllada la consulta. El servei informa de la no-afecció del projecte als espais de la seua competència.  
- Servei de Vida Silvestre de la Direcció General de Medi natural i d'Avaluació Ambiental de la Conselleria d'Agricultura, Medi Ambient, Canvi Climàtic i Desenvolupament Rural. Amb data 26 de febrer de 2018 es trasllada la consulta. Aquest servei remet un informe en què s'indica que el projecte no afectarà espècies o hàbitats d'interés comunitari.  
- Ministeri de Foment. Unitat de Carreteres a Alacant. Amb data 26 de febrer de 2018 es trasllada la consulta però no se'n rep contestació.  
  
- Servei Territorial de Medi Ambient d'Alacant de la Conselleria d'Agricultura, Medi Ambient, Canvi Climàtic i Desenvolupament Rural. Amb data 26 de febrer de 2018 es trasllada la consulta. El Servei remet un informe favorable condicionat a uns requisits que detalla.  
Posteriorment, la sol·licitud d'inici de l'avaluació d'impacte ambiental ordinària i la resta de la documentació de l'expedient d'avaluació d'impacte ambiental, d'acord amb l'article 38 de la Llei 21/2013, de 9 de desembre, d'avaluació ambiental, es van traslladar, amb data 23 de maig de 2018, a la Subdirecció General d'Avaluació Ambiental, de la Conselleria d'Agricultura, Medi Ambient, Canvi Climàtic i Desenvolupament Rural.  
La Direcció General de Medi natural i d'Avaluació Ambiental, de la Conselleria d'Agricultura, Medi Ambient, Canvi Climàtic i Desenvolupament Rural, va emetre la declaració d'impacte ambiental del projecte, de data 14 de febrer de 2019, posteriorment publicada en el Diari Oficial de la Generalitat Valenciana de 24 d'abril de 2019.  
El sol·licitant, Gas Natural Cegas, SA (actualment Nedgia Cegas, SA), està inscrit amb el número 7 en el Registre Administratiu de Distribuïdors de Combustibles Gasosos per Canalització del Ministeri per a la Transició Ecològica.  
Consta el canvi de denominació social de l'empresa de Gas Natural Cegas, SA, a Nedgia Cegas, SA, segons l'escriptura de 15 de desembre de 2017.  
La finalitat que es persegueix, d'acord amb les sol·licituds i documentació presentada, amb la construcció de les instal·lacions, és ampliar la infraestructura gasista del municipi.  
  
Fonaments de dret  
La instrucció i resolució del present procediment administratiu correspon a la Generalitat, ja que les instal·lacions objecte d'aquest estan radicades íntegrament en territori de la Comunitat Valenciana, i no estar enquadrades en les previstes que són competència de l'Administració General de l'Estat d'acord amb l'article 3.2, de la Llei 34/1998, de 7 d'octubre, del sector d'hidrocarburs.  
D'acord amb l'article 2.2.b de l'Ordre de 9 de febrer de 2001, de la Conselleria d'Indústria i Comerç, concordat amb l'article 12 del Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, correspon al Servei Territorial d'Indústria i Energia d'Alacant la resolució del present procediment.  
  
Segons el que es disposa en l'article 55.1.b de la Llei 34/1998, de 7 d'octubre, del sector d'hidrocarburs, les instal·lacions de distribució de gas natural requereixen autorització administrativa prèvia.  
D'acord amb l'article 70.1.b del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural les instal·lacions de distribució de gas natural, la construcció o establiment d'aquestes requereix aprovació del projecte d'execució o detall d'aquestes.  
De conformitat amb l'article 70.2, del reial decret esmentat, les sol·licituds d'autorització administrativa i aprovació del projecte d'execució podran efectuar-se de manera conjunta o separada.  
Considerant el que es disposa en el capítol V, «Distribució de combustibles gasosos per canalització», del títol IV, «Ordenació del subministrament de gasos combustibles per canalització», de la Llei 34/1998, de 7 d'octubre, del sector d'hidrocarburs, i en el capítol II, «Autoritzacions per a la construcció, ampliació, modificació i explotació d'instal·lacions», del títol IV, «Procediments d'autorització de les instal·lacions d'emmagatzematge, regasificació, transport i distribució», del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural, aquest últim per ser dret supletori a la Comunitat Valenciana, per mancar de regulació autonòmica en matèria de procediment d'autorització d'instal·lacions de distribució de gas natural canalitzat.  
Tenint en compte que els sol·licitants d'autoritzacions d'instal·lacions de distribució de gas natural han de disposar dels requisits establits per a l'exercici de l'activitat de distribució en el capítol II del títol II del Reial decret 1434/2002, de 27 de desembre i acreditar suficientment el compliment dels requisits establits en l'article 73.3 de la Llei 34/1998, de 7 d'octubre, del sector d'hidrocarburs.  
D'acord amb l'article 73.5 de la Llei 34/1998 i l'article 81.7 del Reial decret 1434/2002, de 27 de desembre, les autoritzacions d'instal·lacions de distribució han de contindre tots els requisits que hagen de ser observats en la construcció i explotació, la delimitació de la zona en la qual s'ha de prestar el subministrament, els compromisos d'expansió de la xarxa en aquesta zona que ha d'assumir l'empresa sol·licitant i el termini per a l'execució d'aquestes instal·lacions i la seua caracterització.  
Considerant que, segons l'article 63.1 de la Llei 34/1998, de 7 d'octubre, del sector d'hidrocarburs, les societats mercantils que desenvolupen l'activitat de distribució de gas natural han de tindre com a objecte social exclusiu el desenvolupament d'aquesta.  
De conformitat amb el Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, de la Generalitat Valenciana, d'impacte ambiental, la instal·lació objecte del present procediment constitueix un projecte sotmés a avaluació d'impacte ambiental.  
Sobre la base de tot el que s'ha indicat, aquest Servei Territorial d'Indústria i Energia resol:  
  
Primer  
Atorgar a Nedgia Cegas, SA, l'autorització administrativa prèvia per a la distribució de gas natural al polígon industrial del Pla de la Vallonga, al terme municipal d'Alacant, amb les característiques i condicions que s'assenyalen a continuació:  
  
CARACTERÍSTIQUES GENERALS  
Tipus de gas per a transportar Gas natural (segona família), amb els requisits mínims de qualitat vigents a cada moment  
Municipis afectats Alacant  
Zona geogràfica autoritzada Segons es defineix en el pla número P-AA 01, Pla d'autorització, del projecte d'autorització administrativa i execució d'instal·lacions de la xarxa de subministrament en MOP 4 al polígon industrial del Pla de la Vallonga en el terme municipal d'Alacant (Alacant), de maig de 2017.  
En l'àrea geogràfica autoritzada l'empresa peticionària estarà obligada a realitzar en els terminis i condicions establits normativament les connexions de nous consumidors o ampliació de les existents que se'ls plantegen, sense perjudici dels règims d'autorització i econòmics que siguen aplicable a aquestes connexions.  
Punts de connexió Amb l'estació de regulació i mesurament existent, ERM MOP 16/4 bar, situada en la carretera d'Ocaña, al sud-oest del polígon industrial SUBzona 8, en el terme municipal d'Alacant.  
Longitud i diàmetre nominal Canalització xarxa MOP 4 bar: 735 m de polietilé PE 100 SDR 17,6 DN160, 1.065 m de polietilé PE 100 SDR 17,6 DN110 i 390 m de polietilé PE 100 SDR 17,6 DN90.  
Termini d'execució de les instal·lacions Tres mesos, dividits en 2 fases, segons el que indica el projecte.  
Pressió màxima operació MOP 4 bar.  
Pressió de garantia (bar) La pressió mínima a garantir en els diferents punts de la xarxa serà l'establida en article 65.2 del Reial decret 1434/2002.  
Elements auxiliars Dues vàlvules PE DN-160.  
Dues vàlvules PE DN-110.  
  
  
El pressupost final segons el projecte presentat puja a cent quaranta-dos mil huit euros amb vint-i-dos cèntims (142.008,22 ?).  
Aquesta autorització administrativa s'atorga a l'empara del que es disposa en la Llei 34/1998, de 7 d'octubre, del sector d'hidrocarburs, i estarà sotmesa a les condicions que figuren a continuació:  
1. El titular de la instal·lació constituirà en el termini d'un mes una garantia per valor de dos mil huit-cents quaranta euros amb setze cèntims (2.840,16 ?), import del dos per cent (2 %) del pressupost total de les instal·lacions afectades que figuren en la present resolució, per a garantir el compliment de les seues obligacions, d'acord amb el que assenyala l'article 82 del Reial decret 1434/2002 de 27 de desembre.  
Aquesta fiança es constituirà a favor de la Direcció General d'Indústria, Energia i Mines en la Tresoreria de l'Institut Valencià d'Administració Tributària (IVAT) de la Conselleria d'Hisenda i Model Econòmic, de conformitat amb l'Ordre de 14 de febrer de 1986 i l'Ordre de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances.  
  
Una vegada constituïda la fiança, abans del termini d'un mes des de la notificació de la present resolució, el titular haurà de presentar en el Servei Territorial d'Indústria i Energia d'Alacant la carta de pagament-resguard emesa per la Tresoreria mencionada, com a acreditació del compliment de l'obligació esmentada.  
La fiança serà retornada al titular d'aquesta autorització, amb la seua sol·licitud prèvia, una vegada que davant el Servei Territorial d'Indústria i Energia d'Alacant l'interessat justifique el compliment de les obligacions derivades de la present autorització i el servei territorial mencionat formalitze l'acta de posada en marxa de les instal·lacions a què fa referència la present resolució.  
2. El titular de la present autorització complirà les obligacions que s'assenyalen en l'article 74 de la Llei 34/1998, de 7 d'octubre, del sector d'hidrocarburs, així com el punt 3 de l'article 10 del Reial decret 1434/2002, de 27 de desembre, i la resta de l'ordenament jurídic aplicable a l'exercici d'aquesta activitat vigent a cada moment. Especialment, estarà obligada a ampliar les instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, així com d'acord amb les previsions recollides en els plans anuals d'ampliació de les xarxes de distribució que li siguen autoritzats, sense perjudici del que resulte de l'aplicació del règim reglamentàriament establit per a les connexions.  
  
3. El titular de la present autorització gaudirà, com a distribuïdor, dels drets que assenyala l'article 75 de la Llei 34/1998, de 7 d'octubre, del sector d'hidrocarburs, i en l'article 10 del Reial decret 1434/2002, de 27 de desembre.  
4. La present autorització en cap cas concedirà al seu titular drets exclusius d'ús, i s'atorga sense perjudici de tercers, i es deixarà fora de perill els drets particulars, i sense perjudici, i independentment, de les concessions, llicències, permisos o autoritzacions de competència municipal, provincial, autonòmica, estatal o d'aquest o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, especialment, les relatives a l'ordenació del territori i del medi ambient, tot això segons el que es disposa en l'article 73.4 de la Llei 34/1998, de 7 d'octubre.  
5. Serà causa de revocació de la present autorització l'incompliment de les condicions expressades en aquesta, la variació substancial de les característiques descrites en la documentació presentada i que ha determinat el seu atorgament o altres causes previstes en l'ordenament jurídic.  
6. El titular de la present autorització comunicarà anualment a la Direcció General d'Indústria, Energia i Mines un resum de la base de dades dels consumidors connectats a les instal·lacions autoritzades en la present resolució, segons el que es disposa en l'incís l de l'apartat 3 de l'article 10 del Reial decret 1434/2002, de 27 de desembre, en la qual estarà especificat el nombre d'altes i baixes, si escau, realitzades en l'últim any.  
  
Segon  
Aprovar el projecte tècnic d'execució, redactat per personal tècnic titulat competent, denominat: Projecte d'autorització administrativa i execució d'instal·lacions de la xarxa de subministrament en MOP 4 al polígon industrial del Pla de la Vallonga al terme municipal d'Alacant (Alacant), amb declaració responsable de competència del mateix tècnic de 4 de juliol de 2017, per a la construcció de les instal·lacions corresponents a la xarxa de distribució de gas natural canalitzat descrites en el punt primer d'aquesta resolució. Això habilita el titular de la present resolució a la construcció de la instal·lació interessada, d'acord amb les condicions que seguidament s'indiquen:  
1. La instal·lació de gas natural haurà d'executar-se segons els projectes presentats, els seus annexos i les condicions tècniques establides per les administracions, organismes i empreses de servei públic o d'interés general afectats per la present instal·lació i que han sigut acceptats pel titular d'aquesta. En cas que fora necessari introduir-hi modificacions respecte de la documentació presentada i aprovada, el titular de la present resolució haurà de sol·licitar prèviament a aquest servei territorial la corresponent aprovació.  
2. La instal·lació per a executar complirà, en tot cas, el que s'estableix en el Reial decret 919/2006, de 28 de juliol, pel qual s'aprova el reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, i especialment, la instrucció tècnica complementària ITC-ICG 01, Instal·lacions de distribució de combustibles gasosos per canalització, així com les disposicions i normes tècniques que li siguen aplicable. Així mateix, la construcció de les instal·lacions aprovades pel present acte administratiu hauran d'ajustar-se a la resta de normatives tècniques de qualitat i seguretat industrials derivades de la Llei 21/1992, de 16 de juliol, d'indústria i el seu desenvolupament reglamentari. Aquestes instal·lacions estaran previstes per a respondre als avanços tecnològics en el camp del gas i aconseguir proveïments flexibles i assegurances.  
3. El termini d'execució de les obres serà de sis mesos comptadors a partir de la data en què es notifique aquesta resolució. No obstant això, amb anterioritat a la finalització d'aquest termini, Nedgia Cegas, SA, podrà sol·licitar una ampliació concreta d'aquests per mitjà de la sol·licitud motivada davant aquest servei territorial, i s'acompanyarà, a aquest efecte, de la documentació justificativa de la demora i del cronograma de treballs previstos per al nou termini sol·licitat de la fase corresponent.  
4. El titular de la present resolució estarà obligat a complir els deures i obligacions derivats de la legislació de prevenció de riscos laborals vigent durant la construcció.  
5. Personal tècnic en la matèria adscrit a aquest servei territorial podrà realitzar les comprovacions i les proves que consideren necessàries durant les obres i quan finalitzen aquestes en relació amb l'adequació a la documentació tècnica presentada i al compliment de la legislació vigent i de les condicions d'aquesta resolució. A aquest efecte, el titular de la present resolució haurà de comunicar amb l'adequada antelació al Servei Territorial d'Indústria i Energia d'Alacant l'inici de les obres. Així mateix, el titular de la present resolució estarà obligat a comunicar per escrit amb l'adequada diligència les incidències dignes de menció que es produïsquen durant l'execució a aquest servei territorial.  
6. Finalitzades les obres de construcció i realitzades les proves corresponents, el titular de la present resolució sol·licitarà l'autorització d'explotació (o acta de posada en servei) de la fase corresponent, prevista en l'article 85 del Reial decret 1434/2002, de 27 de desembre. Amb aquesta comunicació s'acompanyarà un certificat de direcció i final d'obra, subscrit per persona facultativa competent, en el qual conste que la instal·lació s'ha realitzat d'acord amb la normativa i especificacions previstes en el projecte d'execució i addenda aprovats, així com amb les prescripcions de la reglamentació tècnica i de seguretat aplicable a les instal·lacions objecte del projecte. Quan l'esmentat certificat de direcció i final d'obra no estiga visat pel corresponent col·legi professional, s'acompanyarà de l'oportuna declaració responsable d'acord amb el que s'indica en la Resolució de 22 d'octubre de 2010, de la Direcció General d'Energia, publicada en el DOGV número 6389, de 3 de novembre de 2010.  
7. Una vegada atorgada l'autorització d'explotació (o acta de posada en servei) de cada fase, incloses les possibles autoritzacions parcials, de la instal·lació interessada en el present procediment, en el termini màxim de deu dies, el Servei Territorial d'Indústria i Energia d'Alacant ho comunicarà a la Direcció General d'Indústria, Energia i Mines.  
  
8. Aquest servei territorial, amb el tràmit previ de l'oportú procediment, deixarà sense efecte la present aprovació en qualsevol moment en què observe l'incompliment o la inobservança de les condicions imposades en aquesta.  
  
Tercer  
Ordenar:  
- La publicació d'aquesta resolució en el Diari Oficial de la Generalitat Valenciana i en el Butlletí Oficial de la Província d'Alacant.  
  
- La notificació d'aquesta resolució a Nedgia Cegas, SA, i a totes les administracions o organismes públics i empreses de serveis públics o serveis d'interés general que han intervingut, o pogut intervindre, en el procediment d'autorització.  
Tot això de conformitat amb el que es disposa en l'article 81.5 del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
Contra aquesta resolució, que no posa fi a la via administrativa, podrà interposar-se un recurs d'alçada davant la Direcció General d'Indústria, Energia i Mines de la Conselleria d'Economia Sostenible, Sectors Productius, Comerç i Treball, en el termini d'un mes, comptador des de l'endemà de la notificació, d'acord amb el que s'estableix en l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
Alacant, 17 de juliol de 2019.- El cap del Servei Territorial d'Indústria i Energia: Matías Pablo Mas Gisbert.